Rīgā

24.01.2017. Nr. 06-04/222

Uz 23.01.2017. iesniegumu

(Reģ. VKPAI 23.10.2017. Nr.475) **Daugavpils pilsētas domei**

Krišjāņa Valdemāra iela 1

Daugavpils, LV-5401

sergejs.gorniks@daugavpils.lv

*Uzziņa par kultūras pieminekļa aizsardzības prasībām objekta ,,Stāvlaukuma būvniecība zemes gabalā ar kadastra apzīmējumu 0500 011 1001, Daugavpilī” Vaļņu ielā, būvniecībai*

**1. Iesniedzējs:**

Daugavpils pilsētas dome

**2. Paredzētā darbības vieta:**

Daugavpils, Vaļņu iela, zemesgabalā ar kadastra apzīmējumu 0500 011 1001

**3. Iesniedzēja prasījums (iesniegums):**

Sniegt uzziņu par kultūras pieminekļu aizsardzības prasībām objekta  *,,Stāvlaukuma būvniecība zems gabalā ar kadastra apzīmējumu 0500 011 1001, Daugavpilī””* būvniecībai.

**4. Faktu konstatējums, papildus informācija:**

4.1. darbi paredzēti valsts nozīmes arhitektūras pieminekļa *Daugavpils cietokšņa apbūve* (valsts aizsardzības Nr.4687) aizsardzības zonā.

**5. Prasību tiesiskais pamatojums:**

5.1.Likuma „Par kultūras pieminekļu aizsardzību” 3. pants, 11. panta pirmā daļa, 21. panta pirmā un otrā daļa. Administratīvā procesa likuma 98., 100. un 101.pants.

5.2. atļaujai nepieciešamā dokumentācija, atbilstoši Ministru kabineta noteikumu Nr.474 44. punktam.

5.3. realizējot saimniecisko darbību, pieminekļu un to aizsardzības zonas teritorijā ir saistoši likums “*Par kultūras pieminekļu aizsardzību*”, LR Ministru kabineta 2003. gada 26. augusta noteikumi Nr.474 – “*Noteikumi par kultūras pieminekļu uzskaiti, aizsardzību, izmantošanu, restaurāciju un vidi degradējoša objekta statusa piešķiršanu*” (turpmāk – Noteikumi Nr.474) un citi normatīvie akti, kuros skarti ar kultūras pieminekļu aizsardzību saistīti jautājumi;

5.4. Likuma „Par kultūras pieminekļu aizsardzību” 23. pants nosaka, ka lai nodrošinātu kultūras pieminekļu aizsardzību, tiek noteiktas kultūras pieminekļu aizsardzības zonas. Kultūras pieminekļu aizsardzības zonā darbības, kas ietekmē kultūrvēsturisko vidi (piemēram, būvniecība, zemes reljefa mākslīga pārveidošana), drīkst veikt tikai ar Valsts kultūras pieminekļu aizsardzības inspekcijas atļauju;

5.5. atbilstoši Noteikumu Nr.474 35.punktam, saimnieciskā darbība kultūras pieminekļu aizsardzības zonās veicama, saglabājot kultūras pieminekļa vēsturiski nozīmīgo plānojumu un telpisko struktūru, kultūrslāni, piemineklim atbilstošo vidi, ainavu, apzaļumošanas un labiekārtošanas raksturu, kā arī nodrošinot kultūras pieminekļa vizuālo uztveri;

5.6. saskaņā ar likuma „Par kultūras pieminekļu aizsardzību”’17. pantu, ja zemes rakšanas darbu gaitā teritorijā atklātos objekti, kam varētu būt vēsturiska, zinātniska, mākslinieciska vai cita kultūras vērtība, darbi pārtraucami, atradējam nekavējoties par atradumu jāpaziņo Inspekcijai.

6. **Kultūras pieminekļa aizsardzības prasības konkrētajā gadījumā**

Ņemot vērā normatīvos aktos noteikto, Inspekcijai nav iebildumu pret stāvlaukuma būvniecību, kultūras pieminekļu un kultūrvēsturiskās ainavas aizsardzības aspektā ievērojot sekojošas prasības:

6.1. pārveidojumi kultūras pieminekļa aizsardzības zonā pieļaujami tādā apjomā, kas nemazina kultūras pieminekļa kultūrvēsturisko vērtību un nozīmīgumu, kā arī nodrošina harmonisku tā vizuālo uztveramību;

6.2. saglabājams un atjaunojams nocietinājuma grāvja reljefs vietā, kur projektējamais stāvlaukums pietuvojas Daugavpils cietokšņa aizsarggrāvja malai, kā arī rekomendējam no cietokšņa aizsarggrāvja izvākt mazvērtīgo kokaugu apaugumu;

6.3. aizsarggrāvim pietuvinātajā joslā vēlams paredzēt gājēju celiņu ar citiem labiekārtojuma elementiem (piemēram: vienotā dizaina stilā veidoti atpūtas soliņi, atkritumu urnas, apgaismes elementi) kas būtu vienots ar objekta ,,*Piebraucamā ceļa un ietves pārbūve, Odu ielas rajonā, Daugavpilī”* risinājumu;

6.4. Inspekcija aicina īpašu uzmanību pievērst, darbu izpildes kvalitātei, kā arī dizaina kvalitātei labiekārtojumā, ņemot vērā Daugavpils cietokšņa kultūrvēsturisko nozīmīgumu.

**7. Atļaujas saņemšanai nepieciešamā informācija (iesniedzamā informācija)**

7.1. būvniecības dokumentācija ietverot paskaidrojuma rakstu, detaļu rasējumus un vizualizācijas;

7.2. darbu izpildītājs (uzņēmējs) (fiziskai personai – vārds, uzvārds, amats, tālruņa numurs, e-pasta adrese, juridiskai personai – nosaukums, reģistrācijas numurs, e-pasta adrese);

7.3. uzņēmēja norīkots darbu vadītājs (vārds, uzvārds, amats, sertifikāta vai restaurācijas apliecības numurs, tālruņa numurs, e-pasta adrese);

7.4. īpašnieka norīkota par darbu uzraudzību atbildīgā persona (vārds, uzvārds, adrese, tālruņa numurs, e-pasta adrese);

7.5. informācija par darbu izpildes termiņu;

**Cita informācija:**

8.1 uzziņas un atļaujas sniegšanas gadījumā Inspekcija patur vienu iesniegtās dokumentācijas eksemplāru;

8.2. šīs prasības var apstrīdēt mēneša laikā ar iesniegumu Inspekcijas vadītājam (adrese: Rīgā, Mazā Pils ielā 19, LV-1050 vai [vkpai@mantojums.lv](mailto:vkpai@mantojums.lv), iesniegumu noformējot atbilstoši prasībām par elektronisku dokumentu noformēšanu);

8.3. šīs prasības ir spēkā, kamēr nemainās ar objektu saistītie faktiskie vai tiesiskie apstākļi, bet ne ilgāk kā 4 gadus.

Inspekcijas vadītāja vietniece K. Kukaine

(paraksts)

Šis dokuments parakstīts ar drošu elektronisku parakstu un satur laika zīmogu

A.Igals

67223328